LidanRubinov/Halacha-QA huggingface dataset:
שאלה: ככף לא פרווה לדבש: האם יש עניין להקפיד להשתמש בכלי שאינו בשרי או חלבי כדי להוציא דבש מהצנצנת, כיוון שהדבש "חריף"? ואם קרה שהוציאו גם עם כלי בשרי וגם עם כלי חלבי שאינם בני יומם מה דין הדבש?
תשובה: כאשר הכלי שמוצאים על ידי הוא נקי אז אין צורך. וזה בגלל שהטעם נפלט מהכלי רק כאשר דוחקים את הסכין בתוך דבר קשה. למרות זאת כדי למנוע תקלות ראוי ונכון להשתמש בכלי פרווה כדי להוציא דבש מהצנצנת.
שאלה: על מצוות צדקה: מדוע לא מברכים לפני נתינת צדקה?
תשובה: הרשב"א (ח"א י"ח) כותב שהסיבה שלא תקנו ברכה הינה מפני שזוהי מצווה התלויה בדעת אחר ואם העני לא יסכים לקבל תהיה ברכה לבטלה. בעל ה"תורה תמימה" (ועוד מפרשים) הסבירו שמאחר וגם אינו יהודי מצווה במצוות צדקה, לא ניתן לומר "אשר קדשנו במצוותיו", מאחר וזוהי מצווה שאינה מיוחדת לנו. (כך מסביר גם שו"ת בנימין זאב את הסיבה מדוע לא מברכים על מצוות כיבוד אב ואם) ויש המסבירים על דרך הבדיחותא, שלו הייתה מצווה לומר ברכה, עד שנותן הצדקה היה מכוון את כל הייחודים בברכות, היה העני מת מרעב. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: עעזרה כלכלית למשפחה של בעלי: משפחתו של בעלי נמצאת במצב כלכלי לא טוב.ההורים והאחים של בעלי כל הזמן מסובכים עם עיקולים והוצאה לפועל והם פונים לבעלי בבקשה לעזרה.יש לציין שהם מרשים לעצמם להחזיק טלפונים משוכללים,טלויזיות וכבלים אבל לשלם חשבונות הם לא משלמים.הורי בעלי גרים בדירה של עמידר שגם עליה הם חייבים כסף (שכירות נמוכה שלא שולמה במשך עשרים שנה בערך).הגעתי עם בעלי להסכם שחלק מכספי המעשר ניתן להוריו וזאת תיהיה העזרה שלנו אבל זה לא מסתיים שם.אח שלו ביקש שמשכורתו תיכנס לחשבון שלנו כי שלו עוקל ועכשיו גם מבקש לבצע הוראות קבע בחשבון שלנו ויחזיר לנו מהמשכורת.אני מרגישה שאין לזה סוףוזה יוצר המון מתח ביני ובין בעלי,הוא רוצה לעזור למשפחתו ולי זה מפריע מאוד מה שהם עושים לנו.אנחנו רבים על זה תמיד כשצצה בקשה לעזרה מהם וזה מתסכל אותי נורא.אשמח לעצה מה עליי לעשות. ויום טוב
תשובה: את לגמרי צודקת! המשפחה של בעלך צריכה הדרכה כלכלית ולא להמשיך לקבל כסף ולבזבז אותו. זה נשמע כמו בור ללא תחתית - כל מה שהם יקבלו הם יבזבזו. את צריכה לדרוש מבעלך שהמשך התמיכה יהיה בתנאי שהם מתחייבים לפעול אחרת. תפני לארגון  פעמונים  הם מטפלים במצבים כאלה. את ובעלך תפגשו נציג של  פעמונים  ותקבעו יחד אתו מה המדיניות שלכם כלפי המשפחה של בעלך. איך עוזרים וכמה עוזרים ובעקר בתנאי שהמשפחה תסכים לקבל הדרכה של  פעמונים  - אם הם לא מוכנים לקבל הדרכה של פעמונים אתם לא תומכים בהם. הרעיון הוא לא לתמוך בחוסר האחריות שלהם אלא להביא אותם להתנהגות אחראית ולעצמאות כלכלית. אל תוותרי על עמדתך תתעקשי שלא להמשיך עזור להם סתם. אחרת המשפחה של בעלך תסבך גם אתכם ואת תפלו יחד אתם.
שאלה: ככשרות מוצרי בריאות: לאחרונה התחלתי להתעניין בשייוק מוצרי בריאות של חברת פוראוור(FREVER(. החברה מייצרת ומשווקת מוצרי בריאות על בסיס אלוורה. יש להם 3 מוצרים לשתייה כמו יוגוט, ורציתי לדעת האם הכשרות שלהם מוכרת וטובה.המוצר בהשגחת "הרב פויבירט" מבני ברק. אולם אין להם כשרות מטעם הרבות הראשית. הם אומרים שהוא רב מוכר ובחברה החרדית יש להם קהל לקוחות מאוד גדול. אשמח לדעת מה התוקף של כשרות זו והאם זו רמה טובה.
תשובה: הרה"ר אינו מכיר ברב הנ"ל כנותן כשרות ולכן הם אינם נותנים אישור על המוצרים שהוא חתום עליהם.
שאלה: ממקווה כלים: האם יש בעיה שמחובר לדפנות המקווה ארגז מתכת עם חורים, שנועד למנוע נפילת כלים לקרקעית המקווה, והכלים מוטבלים בחלל הארגז מבלי לגעת בו.
תשובה: יש תשובה של הרב פיינשטיין באגרות משה, הכותב, שכל מתכת בתחתית המקוה, פוסלת אותו מדרבנן, ומביא ראיה לכך. הארגז צריך להיות מפלסטיק.
שאלה: ייחסי אישות: הרב, אני ואשתי נשואים מזה 5 שנים. ב"ה הורים לילדים. בתקופה האחרונה נראה כי אשתי פחות חפצה בקיום יחסי אישות, יש לה פחות חשק, כרגע זה כנראה מפני שאשתי בהריון, אך באופן כללי לאשתי יש הרבה פחות צורך ממני, אצלי, ישנה הרגשה חזקה מאד של תיסכול וחוסר אונים בשל כך. ההרגשה היא שגם כשאשתי "מסכימה", אז היא "מסכימה" וזה לא בא מתוך רצון משיכה פנימית. ההשלכה החיצונית עליי הינה רצון חזק הרבה יותר ליחסי אישות, ופעם הראשונה מאז הנישואים שלנו אני ממש מרגיש פחד קל שמא אני אפול חס ו בשמירת העיניים ומשם הדרך קצרה. כמובן. אציין כי הקשר ביננו מצוין, ואנו מדברים על הנושא ומחפשים למצוא פתרון שיתאים לשנינו, אשמח לקבל הדרכה בנושא.
תשובה: שאלה נכבדה שאלת, קצת קשה להקיפה במסגרת זאת. אנסה לתת לך כמה כיוונים התחלתיים: א) קודם כל, אתם מתמודדים עם בעיה נורמטיבית לחלוטין. טבע ההתעוררות המינית של האיש והאשה שונים לחלוטין. אצל האיש זה תמידי יותר, אצל האשה מחזורי. אצל האיש הגוף מסוגל להתעורר לבד, ואצל האשה ההתעוררות הגופנית היא רק השלכה של ההתעוררות והקרבה הנפשית. האיש יכול לבוא ליחסי אישות גם כשהוא טרוד בדברים אחרים, האשה צריכה לרוקן את מחשבתה מכל טרדות היום יום. תיאור זה קצת סכמטי, אך הוא נכון במקרים רבים מאוד. ב) ממילא, ברור שלאשתך קשה הרבה יותר להתעורר, זה צריך להיעשות בזמן הנכון, במקום הנכון, באופן הנכון ובקצב הנכון. בזמן הנכון: בימים הסמוכים לטבילה. בזמן היריון כדאי לפעול על פי דפוס דומה- זמן שביחד ואז ריווח של מספר ימים. ועוד, אחרי מנוחה טובה לגוף ולנפש. באופן הנכון: א. לאחר שהיה לה זמן להשתחרר מלחצים ודברים העוברים עליה. ב. לאחר שישבתם ושוחחתם, יצרתם קשר נפשי איכותי בזמן אמת, ללא מתחים ביניכם, ללא סחיבת מתחים שלה עם אנשים אחרים. בקצב הנכון: שיחה, מגע, ליטוף. לאט. הצרכים של הגבר בפירוש לא צריכים לקבוע את הקצב. במקום הנכון: רצוי להשקיע באוירה מיוחדת, ולא בין הבגדים הזרוקים והצעצועים המפוזרים בחדר המבולגן. קיצורו של דבר, אצל האשה יחסי האישות הם רק תוצאה של תהליך משמעותי אמיתי עם עצמה וביניכם ולא משהו שעומד לעצמו. ג)תשקיעו בדברים האלה. תעוררו את השגרה הרדומה. חמש שנים החזקתם מכוח ההתלהבות של ההתחלה. מעכשיו זה לא יקרה לבד. תשקיעו בדיבור ביניכם. תשקיעו בזמן איכות שלכם. זה חשוב יותר מעוד שעת עבודה. לא מספיק שהקשר טוב, צריך באופן יזום ללבות מחדש את האהבה. אם צריך, תביאו בייביסיטר כדי שיהיה לה לכם זמן איכותי לצאת לטיול בילוי קצר ארוך לפני. זה בתור התחלה. תחפשו גם ספרות טובה בנושא. קשה לי לקלוע לטעמכם, אך יש את החוברת בסוף הספר "איש אשה" של הרב קנוהל, יש ספר "לדעת לאהוב" של אברהם קטן, ויש דברים נוספים. בהצלחה!
שאלה: בבתי מלון: משפחתה של אשתי עושה שבת בבית מלון איך אני יכול לדעת אם הכשרות שם היא כמו שצריך? מנסיוני מטבחי בתי מלון הם בעיה רצינית במיוחד בשבתות
תשובה: נכון אמת הדבר. יש להתיעץ עם המשגיח. הטוב ביותר הוא לומר לו איזה רמת כשרות אתה אוכל והאם הרמה שם מתאימה לך או לא.
שאלה: אאמונה: וקודם כל השאלה שאני רוצה לשאול : הקב"ה מצפה מאתנו להאמין באמונה שלמה ולעשות הכי טוב שלנו כדי להאמין בו ובעצם לתת את הכי טוב שלנו בשביל להאמין אבל בעצם הקב"ה יודע שלא כולנו מאמינים באמונה שלמה ולא כל העולם מושלם. אז למה אלוקים, פשוט לא ברא עולם מושלם שבו כולם מאמינים ועושים בעצם מה שה מצפה ממנו.? אז בעצם למה הקבה לא ברא פשוט עולם מושלם?? והכל היה טוב ויפה? מראש:)
תשובה: היה לך מה לעשות בעולם מושלם? האם מציאות שכולם באופן אוטומאטי מאמינים ומושלמים, זאת לא מציאות של רובוטוים? אנחנו רוצים בני אדם חופשיים, בעלי בחירה, מאמינים וטובים. ושווה את כל הקשיים שנעבור שנהיה בעצמנו, מכוח בחירתנו, ולא אוטומאטים, טובים ושלמים. הלכתי בדרכי הלל וניסיתי לענות תשובה על רגל אחת. זה כמובן שאלה לכל החיים, ולא לתשובת בזק.
שאלה: בבשר מארנטינה: ראיתי פרסומים על מכירה בקרטונים של בשר חלק בית יוסף, בהשגחת הרב שמואל לוין ראש ישיבת חפץ חיים ארגנטינה. האם ידוע לכם טיב הכשרות והאם ניתן לסמוך עליה? האם עלי לוודא שזה באישור הרה"ר?
תשובה: הוא רמה של חלק בת יוסף ויש על כל הבשר שתחת השגחתו אישור הרה"ר
שאלה: עעיצוב ציצית קטן: : ) השאלה שלי האם מותר לעשות שני פסים בצבע תכלת על הציצית במקום פס לבן (לספרדים)? הכוונה שלי היא לארוג את הפסים שבין הפסים הדקים לפס העבה המרכזי. : )
תשובה: לשואל: אין איסור בדבר. הרב אריה שטרן ראש מכון הלכה ברורה
שאלה: ששטיפת ירקות עלים: שאלה טכנית-מעשית: כיצד ניתן למלא בקפידה את ההנחיה לשטוף עלי פטרוזיליה וכד לאחר השרייה במי סבון, הרי העלים מתקפלים, ואם כן זרם המים אינו מגיע לכל מקום! ויישר כח.
תשובה: אם הם מתקפלים אז צריך ליישר אותם, כי המים צריכים להגיע לכל מקום.
שאלה: ההאספסוף: לרב 1.האם האספסוף ( הערב רב) היו אוסף של עמים שהצטרפו לעמ"י או רק מהעם המצרי שהתאספף לעמ"י? 2.למה הצטרפו לעמ"י?ומתי? 3.בחטא המתאווים הם מתלוננים שהם רוצים בשר,האם תוספת של בשר או לאכול בשר כי לא היה להם? 4.האם השלו פסק?מתי?
תשובה: 1. לפי הכתוב  וגם ערב רב עלה אתם  הצטרפו אל ישראל עוד במצרים. 2. לא כתוב למה. 3. היו להם בהמות אבל לא היו מספיק בהמות כדי לאכול במשך כל הדרך. 4. אני לא מכיר מקור שמעיד על הפסקת השליו לפני שנפסק המן.
שאלה: ששימוש במתקן נביעות בשבת: ראיתי מספר תשובות לגבי שימוש במתקן נביעות בשבת. אני מעונין לשאול שוב ולחדד קצת יותר את השאלה (ע"פ הנתונים שנמסרו לי מחברת נביעות בטלפון 8182 ). - מדובר במתקן נביעות רצפתי (יש הבדל האם המתקן רצפתי או שולחני). למתקן שני ברזים - מים קרים ומים חמים. - למתקן יש מיכל מים עליון של 18.9 ליטר בטמפ החדר - המים יוצאים מהברזים ע"י כח הכובד ולא ע"י הפעלת משאבה. - למתקן יש מפסק (מאחור) שכאשר מעבירים למצב כבוי אין מים חמים והמים הקרים ממשיכים לעבוד כרגיל. - קירור המים מופעל ע"י תרמוסטט (ולא כפעולה אוטומטית ע"פ זמן). - מיכל המים הפנימי של המכשיר מכיל כ-1.7 ליטר והקירור מביא את המים לטמפ של כ-6 מעלות. התרמוסטט מתחיל לפעול בטמפ של 8 מעלות (המשמעות - בצריכת מים של בערך כוס אחת התרמוסטט עלול לפעול). - אין וודאות לגבי כמות המים המדויקת שבה התרמוסטט יתחיל לפעול ואין וודאות לגבי מתי התרמוסטט יתחיל לפעול. -ברור שאם המכשיר לא בחשמל אפשר להפעיל אותו בשבת. - ברור שבמים החמים אסור להשתמש בשבת. שאלתי היא - האם ניתן להשתמש במים הקרים בשבת?
תשובה: לך שאלת חכם - חצי תשובה. נראה שאם בצריכת כמה כוסות בודדות המכשיר מתחיל לפעול הרי שאתה גורם את פעולתו. הפעלת מכשיר חשמלי בגרמא מותרת רק לצורך בטחוני או חולה (שאין בו סכנה). לאדם בריא זה אסור. מה שמקובל להתיר מכשיר דומה המכיל קרוב ל 10 ליטר מים קרים זה מכיון ששם המקרר פועל לא בהכרח בעקבות השתיה שלך. כמו כן ב 10 ליטר יש כמות כוסות כל כך גדולה שאין כמעט קשר בין צריכת 2-4 כוסות לבין הפעלת המקרר (אז זה דומה למקרר ביתי מקובל שבו הקשר בין פתיחת המקרר להפעלת המנוע רחוק) דוד לוי 098987548
שאלה: אאזכרה: האם ניתן לאחד אזכרות של ההורים שהם בהפרש של שבוע אבא נפטר ב - ד באדר ה תשס"ז ואמא ב- כ"ו בשבט ה תש"ע ב מראש עזרא שמוש 052-8906699
תשובה: לך לימוד תורה ואמירת קדיש בבית הכנסת - לכל הורה בתאריך שלו. הליכה לבית הקברות - ניתן לאחד ואף לוותר (עדיף ללכת בתאריך של אחד מהם ולא בסתם יום באמצע) סעודות וכד  - אין בכך שום מצווה - תרום את הכסף לעניים דוד לוי 098987548
שאלה: צצ ק בשבת: האם ניתן לתת מתנה של צ ק דחוי בשבת?
תשובה: לא ניתן לתת את הצ ק בשבת משום איסור מוקצה. הגם שעדיין לא ניתן לפדותו, יש לו גדר של "מוקצה מחמת חסרון כיס", כלומר: דבר שבשל חשיבותו לא יבוצע בו שימוש מותר בשבת. בצ ק הדחוי, האדם הממוצע לא משתמש לשימושים אחרים (כגון סימניה), ואשר על כן זה אסור בטלטול, כאמור: משום מוקצה. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: חחלב ישראל של עלית: שמעתי מרב של הישוב שלנו שהחלב ישראל של החטיפים של עלית-שלא מגדים-לא ממש חלב ישראל במלואו אלא ממשיכים להשתמש גם באבקת חלב אכו ם בדקתם את הנושא? ואם זה נכון איך זה לא כתוב על האריזות?
תשובה: וודאי שבדקנו את הנושא. כל מה שמיוצר בנצרת עלית הוא חלב ישראל!! אפשר להתקשר לרב המפעל בנצרת עלית ולדבר איתו על נושא זה. אולי רבך התכוון לייצור של עלית במפעלים אחרים ולא בנצרת עלית.
שאלה: גגירושים וטבילה במקווה: אני בחורה פרודה, בהליכי גירושים מבעלי. האם מותר לי ללכת לטבול במקווה? אני בחורה חילונית ומעוניינת ללכת בשביל תחושה טובה ואולי ברכה
תשובה: לשואלת: לפי מצבך האישי הנוכחי מוטב שלא ללכת למקווה. הרב אריה שטרן ראש מכון הלכה ברורה
שאלה: ננידה: אני הולכת כל חודש למקווה ואתמול בחלוף השבועיים קרתה טעות וקויימו יחסים ללא מקווה. האם אני יכולה חודש הבא להמשיך וללכת למקווה? או שבגלל טעות להפסיק? העניין מטריד אותי. מירב
תשובה: לשואלת: אמנם חבל שנכשלת פעם אבל אין להתמיד בכישלון וצריך לטבול מיד כשאפשר (גם בחודש הזה) הרב אריה שטרן ראש מכון הלכה ברורה
שאלה: פפאות עד העצם: כידוע פאות הראש צריכות להגיע עד העצם, למה הכוונה? אם אני מעביר את היד על הפאות אז בהתחלה מרגישים שקע (שנמצא מול החלק העליון של האוזן) ולאחריו מרגישים את תחילת העצם, האם שם זה המקום? כי מתחת למקום הזה מרגישים עלייה ובליטה של העצם עד שהעצם מגיעה לשיא בליטתה, אולי שם המקום? והאם הפאות צריכות להגיע לאותו מקום (המקום הנכון), או קצת מתחתיו?
תשובה: לשואל: הפאות צריכות לעבור את העצם הראשון וכל המוסיף הרי זה משובח. הרב אריה שטרן ראש מכון הלכה ברורה
שאלה: ללמה לא עולם אחד לכופרים ועולם אחד למאמינים? : השאלה שלי היא: אם אלוקים מצפה מאיתנו לעשות את הכי טוב ולהאמין באמונה שלמה.למרות שיודע שלא כולם כאלה שמאמינים באמונה שלמה ומקיימים את המצוות, אז למה בעצם הוא לא בנה עולם מושלם שכולם יאמינו בו ויעבדו אותו בדרך הכי טובה. למה פשוט לא לבנות עולם בלי אנשים "רעים" ופשוט עולם מושלם רק של יהודים דתיים מאמינים יקיימו את המצוות??
תשובה: לק"י לך! השאלה שלך היא באמת שאלה מדהימה וסליחה שנשארת ככה באוויר עם הציפייה לתשובה ושלקח לנו קצת זמן לענות. הרצון שלנו שיהיה טוב, החתירה שלנו לשם היא מאוד מובנית. כאנשים, עם כל מה שאנחנו יכולים להכיל מורכבות, אנחנו רוצים לעצמנו מוחלטות. די! רוצים להיות במקום שהוא באמת הטוב המוחלט! רצון אמיתי, רצון חזק, ואני מאמין שזה מה שעומד בבסיס השאלה. לכן, קשה לך "לקבל" את המורכבות הזו. וזה מובן! אני יודע שזה אולי ביטוי קשה "קשה לקבל" ולכן זה במרכאות. כי ברור שאנחנו מקבלים את זה כי ככה זה המציאות ועם זה נולדנו ולתוך זה גדלנו, אבל מצד המחשבה זה לא פשוט לקבל את זה. לקבל את זה שיש כאלה פה בעולם שעושים נגד רצון הבורא! הענין הוא שצריך לעשות שניה עצירה ולחשוב, שזה בעצם מה שעשית. השאלה הזו היא שאלה שגם נוגעת בתפקיד של הרע בעולם. זו שאלה רחבה שאפשר לפרט עליה ואם יש רצון שנפרט נעשה זאת בשמחה. אחת התשובות לענין של תפקיד הרע בעולם זה בשביל שאנחנו נוכל לראות את הטוב. למה זה חייב להעשות ככה? הטבע שלנו בנוי בצורה מסוימת שאנחנו מעריכים דברים על פי הניגודיות. עצם הדיבור שלנו על יחסים הוא כשמו - יחסים  השוואה בין דבר לדבר. הניגודיות הזו עוזרת לנו לא רק להבחין ולהבין משהו מסוים אלא גם מחזקת אותו. זה גם כן חלק מהטבע שלנו. כשמישהו מנסה להוכיח מישהו או להגיד לו שהוא טועה, זה מושכח או שאומרים לו שהוא טועה מתגונן בטבעו. האם זה רע? לאו בהכרח אבל זה חלק מהטבע שלנו, לטוב ולרע (וברמה של עבודת המידות אנחנו צריכים להגיע למקום הזה שאנחנו קודם כל יכולים להקשיב, אבל זה גם כן סיפור אחר). אז מה בפועל? אם היה עולם למי שלא מאמין ועלם למי שכן מאמין לא היה פה את הבירור של ייחוד ה  ואת מלכותו, לא היינו מכירים בטוב שהוא משפיע ומרעיף עלינו (לא שעכשיו אנחנו מצליחים להשיג הכל, אבל משתדלים). העולם של "הרעים" לא היה מקדם שום דבר והעולם של הדתיים המאמינים הוא מקום שאליו אנחנו שואפים שיכלול את כולם אבל מתוך הבנה והכרה במלכות ה. דבר שנעשה מתוך הבירור האדיר שקורה בעולם. אני מקווה שהדברים נתנו תשובה לשאלה העצומה שלך. כמובן, אם יש רצון לפתוח, להרחיב ולברר את זה יותר בשמחה רבה. שוב פעם אשריך על השאלה וסליחה שהתעכבנו עם התשובה, נתנאל netanelweil gmail.com
שאלה: ההבדל בן ישראל לגר: היי. יש לי שאלה כזו: האם החיוב של גר במצוות הוא גדול יותר מישראל? למשל, אני גר, ואני מקפיד מאוד על מצוות, ואילו חברי, שהוא "מסורתי", כמעט ולא שומר כלום. הוא אומר לי שהחיוב של גר במצוות הוא גדול יותר מכיוון שהם קיבלו את היהדות ואת עול המצוות, ואילו ישראל פשוט "נולדו יהודים". האם הטענה שלו נכונה? בכל מקרה, למה גרים עזבו את כל עברם לטובת האמונה והמצוות חייבים במצוות יותר מאלו שקיבלו מתנה מופלאה כזו להיוולד יהודים במשפחה יהודית?
תשובה: בפתח הדברים עלי להדגיש של- חבר  שלך שיש לו הרבה מה ללמוד ממך. כל יהודי חייב במצוות בדיוק באותה מידה. אין כל הבדל בין מי שנולד יהודי ובין מי שהתגייר. גרי צדק יקרים מאוד לקב"ה יש להם זכות עצומה על הצטרפם לעם ד. בועז במגילת רות ביטא זאת היטב: (יא) ויען בעז ויאמר לה הגד הגד לי כל אשר עשית את חמותך אחרי מות אישך ותעזבי אביך ואמך וארץ מולדתך ותלכי אל עם אשר לא ידעת תמול שלשום: (יב) ישלם ד  פעלך ותהי משכרתך שלמה מעם ד  א-להי ישראל אשר באת לחסות תחת כנפיו: רות פרק ב תזכיר ל- חבר המסורתי  שלך שמי שנולד יהודי מחוייב מלידה בקיום מצוות. לכן מחמירים אתו על כל חטא.
שאלה: ננסיעה בשבת עם גוי של שבת: כבוד הרב אני יורד מאונייה בארה"ב ביום שבת בבוקר.מתוכננת הסעה עם אוטובוס למלון,כמובן עם גוי של שבת כאשר הנושא מתואם מבעוד מועד לםני היציאה מהארץ.האם מותר לי לעלות על האוטובוס?
תשובה: הנושא הרבה יותר מורכב. הוא מורכב בשל העובדה שיש עוד היבטים רבים של סוגיה זו (תחומין  עובדין דחול וכדו ). לדעתי הדבר אסור לחלוטין.
שאלה: חחטא המתאווים-שאלה אחת בבקשה: האם חטא המתאווים היה -שהתאוו לבשר או התאוו לבשר כי נמאס להם מטעם המן
תשובה: נדמה לי שזה אותו דבר. כל פעם שאתה מתאווה למשהו זה כי אתה חש שהמצב הקיים חסר. התאווה היא להשלים את החסר.
שאלה: ששאלה אחת בבקשה: האם חטא המתאווים היה -שהתאוו לבשר או התאוו לבשר כי נמאס להם מטעם המן
תשובה: לפי תלונתם הם רצו לגוון את התפריט - שיהיה עוד משהו לאכול מלבד המן. אבל הסיבה האמיתית לתלונה היתה שונה: "יען כי מאסתם את ד  אשר בקרבכם ותבכו לפניו לאמר למה זה יצאנו ממצרים" (במדבר פרק יא  כ) הם מאסו את ההתקרבות של ד  אליהם, בכוח המשכן והענן.
שאלה: ממאיפה אתם בטוחים שה  קיים: מאיפה אתם בטוחים שה קיים? אני דתייה ולמרות זאת שואלת מקווה שתחזירו לי תשובה במהרה
תשובה: לשואלת היקרה קודם כל, את לא שואלת  למרות  שאת דתיה - אלא  בגלל  שאת דתיה. אדם חילוני - לא באמת אכפת לו אם ה  קיים או לא קיים. אבל אדם דתי - מנהל את כל החיים שלו סביב בורא עולם - אז ברור שהוא צריך לברר לעצמו - מי אמר שהוא קיים. השאלה שלך היא כמובן שאלה מאד מאד יסודית, ויש לה כמה כיוונים של תשובות. כל אחד בוחר כיוון שמתאים לו. יש מי שבטוח שה  קיים, בגלל שהוא מסתכל בטבע, בנפלאות של כל גרגיר וגרגיר, ובנפלאות של גוף האדם. בשבת האחרונה (בא תשע"ד) היה ראיון בעיתון  בשבע  עם מדענית, שהיא אמרה שמבחינה רציונלית היא הגיעה למסקנה שלא יכול להיות שהכל הגיע  במקרה. יש מי שבטוח שה  קיים, משום שהוא התגלה אלינו במעמד הר סיני - מעמד שאי אפשר להכחיש ואי אפשר להמציא משום שמדובר במעמד שהיה לפני מיליוני אנשים. אדם לא יכול להמציא שהיה מעמד כל כך גדול מבלי שיהיה בסיס לטענתו. יש מי שבטוח שה  קיים, משום שבתנ"ך, כבר לפני אלפיים שנה, היה כתוב שעם ישראל יחזור לארצו. נגד כל הסיכויים, נגד כל העמים, באופן בלתי מובן בעליל. עם ישראל הוא העם היחיד בעולם כיום היושב על ארצו, מדבר את שפתו, חוגג את מועדיו בדיוק כמו לפני 3000 שנה. יש מי שבטוח שה  קיים, משום שהוא הרגיש  השגחה פרטית. הוא הרגיש איך ה  מציל אותו או  נגלה אליו  באופן מסוים, כך שאי אפשר להכחיש שזו האמת. כמובן, לא ברגע אחד מגיעים לכל זה, אלא צריך הרבה בירור והרבה לימוד. את מוזמנת לעיין בתשובות השונות באתר, ללמוד ספרי אמונה. לדבר עם החברות, ועם המורות, ובע"ה לאט לאט האמת תתברר לך יותר ויותר ברכה והצלחה טוביה tsbias1 gmail.com
שאלה: יייסורים: יש לי שתי שאלות שאולי הן דומות. 1.לפעמים יש לי צרות,כמו כל בן אדם,ואני שם לב שאני לא כל כך מתרגש מהצרות האלו לעומת בני אדם אדם אחרים שבסיטואציה דומה היה להם הרבה יותר קשה. אני צריך לשמוח שאין לי ייסורים או שי שבי פגם? 2.לפעמים אני נתקל בבעיות מוסריות,ואני לא מרגיש רע(אני לא מדבר על דברים קיצוניים)כל כך. פה אני אישית חושב שיש בי פגם מוסרי במוסר הטבעי ש(אמור להיות )לימה דעת הרב? עוד הערה-למדתי את דברי הרב קוק בתחילת מאמר חזון הצמחונות השלם שהרב קוק מסביר שכשאדם לומד ענייני מוסר מבחוץ(הערת התורה) המוסר הטבעי שלו מתחדד (הערת השכל) אני מרגיש שאני מזדהה עם זה ואולי זו בעייתי.
תשובה: החיים כולם הם מפגש שבין עובדות "אובייקטיביות" ובין תגובה "סובייקטיבית". למעשה החלוקה הזו היא די מלאכותית, ולאמתו של דבר החיים הם צירוף של שני התחומים האלה ביחד, אולם לצורך דיון ניתן לחלק בין שני התחומים. מטבע הדברים אפוא, שכל אדם מגיב למציאות בדרך שונה, כי אף שאפשר שמתחוללת בעולמו עובדה אובייקטיבית דומה לשל אחרים   התגובה אינה מורכבת רק מהעובדה, אלא גם מאישיותו ומדרך ההתייחסות שלו. אדם צריך להיות שמח בחלקו. חלקך הוא שאתה לוקח את הדברים ביתר קלות. אתה חי חיים יותר שמחים מכך  אפשר שאתה גם מפסיד מהעוצמה שאירועים רעים יכולים לחולל באדם. אולם כל זה אינו רלוונטי לדיון. שמח בחלקך  שמח בחייך  ומתוך העובדה שאתה יכול לקחת דברים יותר בקלות חלץ מתוך עצמך את היכולת לסייע לאחרים במצבם הקשה. בוודאי שאל תשפוט אותם. הדברים נכונים גם לגבי בעיות מוסריות. לא יהיה זה נכון להשקיע את המאמץ הנפשי בחיטוט בשאלה האם זה טוב או רע. זה מי שאתה. מה שנכון להשקיע בו הוא למצוא את הדרכים שתחושות נפשיות אלו לא תבאנה להתנהגות לא מוסרית. להפך, דווקא המודעות שלך לכך צריכה להביא אותך עולם בו אתה חי חיים מוסריים על אף העובדה שהם לא נובעים בהכרח מהתחושות שלך, אלא מהידיעה מה נכון ומה לא נכון לעשות. זה חלקך בעולם המוסרי, ואותו כדאי יהיה לחיות. לא הבנתי למה מה שהרב קוק כתב נראה בעינך כבעייתי לך. ויישר כוח על העבודה הפנימית
שאלה: ההוכחת יהדות: אני ובעלי לעתיד מתכננים להתחתן בקיץ. הלכנו לבירור יהדות ברבנות. בעלי, ממוצא רוסי, קיבל אישור מכיוון שהיו לו את מסמכי אימו ואביו שהוכיחו שהוא יהודי ובנוסף אימו התחתנה בשנית בישראל דרך הרבנות דבר שהביא את הוכחת יהדתו ( כי הרי יהודי נקבע לפי מוצא אימו.) אז בעלי לעתיד קיבל את האישור. הבעיה היא אצלי: אני ממוצא תימני, עליתי ארצה מארה ב לפני כשמונה שנים. הורי התחתנו שם אך עליתי לבד בשביל לשרת בצבא. ואין איתי שום תעודות. אני יכולה ליצור קשר עם הוריי ולבקש מהם לשלוח את המסמכים הנדרשים, אך השאלה היא איזה מסמכים יש להכין מראש? אני רוצה רשימה מפורטת בשביל שאדע מה להביא במדוייק על מנת לא לטרטר את הוריי לחינם, ושבוע טוב!
תשובה: ראשית, שיהיו לכם חיים מאושרים ושמחים. הטוב ביותר הוא לפנות למחלקת "שורשים" של צהר. הם מומחים גדולים מאוד בתחום, וידריכו אותך ללא כל בעיה. ראי: והרבה שמחה
שאלה: ששתי שאלות: הרב, בתור גר צדק הייתי רוצה לשאול 2 שאלות הלכתיות: 1. האם מותר לי לחבק ולנשק את אמי הגויה? 2. אני תמיד מקפיד ללכת לישון עם כיפה וציצית, האם זה ראוי?
תשובה: לשואל: 1. הסברה הפשוטה אומרת שמותר לחבק ולנשק את אמך הגויה וכך הורה כמה פוסקים. 2. נוהגים לישון עם כיפה אבל בלי ציצית. הרב אריה שטרן ראש מכון הלכה ברורה
שאלה: ככשרות אולם: האם אפשר לאכול באולם "קידמת עדן" בקדימה?
תשובה: יש באולם זה כשרות רגילה של רבנות קדימה
שאלה: ההמכין מצעדי גבר: מה הכוונה בברכות השחר הברכה "ברוך.המכין מצעדי גבר"?
תשובה: יש פירושים שונים: אחד מהם. שהקב"ה מכין ודואג שהאדם יוכל להתנהל באופן תקין. הן בצד הפיסי והן בצד הרוחני.
שאלה: ההפרשת חלה: השתתפתי בהפרשת חלה אתמול והפקשתי חלה כדין מבצק של 2 קילו. הבצק לא יצא טוב (פעם ראשונה שלי.)האם ניתן לזרוק אותו לפח?
תשובה: כן.
שאלה: ששוקולד תוצרת חוץ: האם שוקולד תוצרת אינדור, שווייץ, הוא כשר? לא ראיתי עליו כל סימן מוכר של הכשר.
תשובה: לחלק מהמוצרים יש כשרות של הCOF-K אבל נראה שהוא רק על המוצרים המיוצרים באר"ה ולכן כדאי לשלוח להם מייל ולשאול האם מה שמיוצר בשוויץ הוא כשר או לא. בכל אופן המוצר מכיל רכיבי חלב גוי וכמובן אינה רמת מנדרין
שאלה: ההריגת עכביש: היה לי עכביש בבית מרוב פחד שהוא יגיע לתינוקת שלי הרגתי אותו איך אני יכולה לכפר על זה? אני כל כך מפחדת לקחת אותו עם איזה חפץ המוח משתתק מרוב פחד נגיד חיות אחרות כמו זבוב לא מסוגלת להרוג ככה בלי סיבה מה אני עושה?
תשובה: יש פעמים שבעלי חיים מסויימים גורמים לנו פחד, שלפעמים אינו תואם את רמת הסיכון שבהם. אם הרגת את העכביש כי חששת לתינוקך אין בזה כל פסול. אם הרגת אותו בשבת, אזי צריך לחזור על כך בתשובה. היינו להצטער על כך (עשית זאת) להתוודות על כך בפה (כלומר לומר בפה, חטאתי בכך שעשיתי כך וכך). ולקבל על עצמך לא לעשות כך שוב. בפעם הבאה קחי מטאטא, והעיפי את העכביש עם המטאטא.
שאלה: תתפוח מבריק: האם מותר לאכולתפוח מבריק אחר שטיפה רגילה או חייבים לקלפו או כאופן אחר?
תשובה: בענין החומר של המריחה שחלק מהחומרים אינם כשרים: על התפוחים הגדלים בארץ מורחים חומר כשר. הבעיה היא בתפוחים מחו"ל. לפעמים כתוב על תעודת הכשרות שהפירות נקיים מזה. ואם לא כתוב אז מהדרין נוהגים לקלף ואת הקליפה. ומכיון שיש פוסקים המתירים את החומר אז מי שלא מקלף יש לו על מה לסמוך.
שאלה: ששעון שבת: ידוע שמותר בשבת להאריך מצב קיים של שעון שבת, רציתי לשאול האם מותר גם להאריך מצב עתידי, כגון שעון שדולק בין 8 ל10 ואז נכבה עד 12 ואז נדלק שוב, האם מותר בשעה 9 כשהשעון דולק להאריך את מצב הכיבוי שבמקום שידלק ב12 ידלק יותר מאוחר או שרק כשהשעון יכבה יהיה מותר לעשות זאת.
תשובה: מותר.
שאלה: ההשלמת תפילה בתפילה הבאה אחריה: עד כמה נקרא אדם אנוס שלא התפלל,ויכול להשלים בתפילה הבאה.
תשובה: אפילו אם דחה ודחה, והתכוון להתפלל אבל פתאום שם לב שהזמן עבר. גם הוא נחשב כאנוס.
שאלה: אאשר יצר אישה בהיריון: הנני הרה בחודש רביעי. במשך הלילה אני קמה פעמים רבות לנוחיות. האם עליי לברך את ברכת אשר יצר בלי כוונה כשאני קמה מתוך שינה או שכדאי שאומר בכוונה כאשר אני קמה ואכוון על כל הפעמים ההן?
תשובה: עקרונית אפשר לברך בבקר - עייני
שאלה: ההדלקת נרות שבת: אשמח אם בבקשה תענה על שאלתי : מה משמעות הדלקת נרות שבת? למה צריך להדליק נרות חוץ מהסיבה שזאת ההלכה? מה עומד מאוחרי זה?
תשובה: לך הדלקת נרות שבת היא חלק ממצוות  כבוד שבת  ו עונג שבת  (שתי מצוות שונות) שתקנו חכמים כדי לכבד את השבת ובעיקר שיהיה נעים שיהיה אור בבית. הדלקת תאורת החשמל זה חלק ממצוות הדלקת נרות שבת דוד לוי
שאלה: ללמה אנחנו כאן: (: רציתי לשאול שאלה שבינתיים אף אחד לא ידע לענות לי עליה. אנחנו יודעים שלה יש הכל והוא לא צריך כלום, והמצוות שאנחנו מקיימים הם לא בשבילו הם בשבילנו, ואין לו רגשות אז הוא לא אמור להרגיש לבד, אז למה הוא ברא אותנו בכלל? למה הוא ברא את העולם? יום אחד הוא החליט לקום ולהגיד בא לי קצת חברה וברא אותנו? מראש (:
תשובה: הנושא נדון באריכות רבה אצל חכמים שונים: רס"ג, רמח"ל, הרב קוק ועוד. רס"ג מבין שהבריאה באה מתוך מידת החסד האלוקית: מכיוון שד  הוא שפע של טוב, הוא רצה להיטיב לאחרים. לכן ברא אחרים שיוכל להיטיב אתם. הרב קוק מסביר שהבריאה נוצרה לצד השלמות האלוקית. אצל ה  הכל שלם לכן אין אצלו שום שינוי - כל דבר נמצא במילואו המוחלט. עם זאת, ד  חפץ שתתקיים מציאות שיש בה הוספת שלמות - יש איכות מיוחדת לדברים שמתקדמים ומשתכללים. לכן ד  ברא עולם שבמהותו הוא חסר ובו נמצאים אנשים שנועדו לקדם את העולם הזה אל השלמות.